Allan Arenfeldt Olesen

Allan Arenfeldt Olesen (født 20. mai 1982 i København) er en dansk fotballspiller. Olesen, som er forsvarsspiller, spiller for Fremad Amager i dansk 2. divisjon. Olesen har tidligere spilt for Brøndby IF, FC Nordsjælland og Randers FC i Superligaen, FK Haugesund i Tippeligaen, IFK Mariehamn i Veikkausliiga, samt Åtvidabergs FF i Allsvenskan. Olesen har også spilt landslagsfotball i aldersbestemte klasser for Danmark.

 Karriere som klubbspiller 
Olesen startet karrieren i Ølstykke FC, og gikk til Brøndby IF innen han ble seniorspiller.«Allan Arenfeldt Olesen», profil på SvFFs hjemmeside, 2014. Besøkt 2. september 2015  Han spilte første kamp i Superligaen 6. september 2000. Han var med da klubben vant serien i 2001/2002, samt da klubben vant dansk cup i 2003.«Allan Olesen», profil på danskfodbold.com. Besøkt 2. september 2015 

Olesen gikk i juli 2004 til FC Nordsjælland. Han spilte 109 seriekamper for klubben, før han i 2008 gikk til rivalene Randers FC. I februar 2010 signerte Olesen en ettårskontrakt med FK Haugesund.«Haugesund henter dansk høyreback», av Christer Sævig, bt.no, 21. februar 2010. Besøkt 2. september 2015. Olesen gikk en del skadet på høstsesongen, og FK Haugesund forlenget ikke kontrakten med spilleren.«Ørsal og Olesen ikke med videre i FKH», av Lillian Haug Sortland, h-avis.no, 6. november 2010. Besøkt 2. september 2015.

Olesen spilte for IFK Mariehamn i Veikkausliiga i 2011, og for Åtvidabergs FF i Allsvenskan fra 2012 til 2014.«Allan Arenfeldt Olesen» , profil på soccerway.com. Besøkt 2. september 2015 «Allan Arenfeldt Olesen», profil på SvFFs hjemmeside, 2012. Besøkt 2. september 2015  Olesen er fra 2015 Fremad Amager-spiller.«Allan Olesen»  , profil på Fremad Amagers hjemmeside. Besøkt 2. september 2015 

 Landslagskarriere 
Olesen spilte sin første kamp for Danmarks U19-lag i september 1999. Han representerte laget i sluttspillet av EM for U19-lag i fotball i 2001, hvor han spilte tre kamper. Olesen spilte sammenlagt 22 kamper og scoret to mål for U19-landslaget. Olesen spilte første kamp for Danmarks U21-landslag i april 2002. Fram til november 2003 spilte han sammenlagt 15 kamper og scoret ett mål for U21-landslaget.«Allan A. Olesen», landslagsprofil på DBUs hjemmeside. Besøkt 2. september 2015 

 Meritter 
 Som klubbspiller 
 Brøndby IF 
 Superligaen: 2001/2002
 Dansk cup: 2003

 Referanser 

 Eksterne lenker 

 «Allan Olesen», profil på NFFs hjemmeside
 «Allan Arenfeldt Olesen» (2012), profil på SvFFs hjemmeside 
 «Allan Arenfeldt Olesen» (2013–2014), profil på SvFFs hjemmeside 
 «Allan Arenfeldt Olesen» , profil på soccerway.com 

Kategori:Danske fotballspillere
Kategori:Fotballspillere for Brøndby IF
Kategori:Fotballspillere for FC Nordsjælland
Kategori:Fotballspillere for Randers FC
Kategori:Fotballspillere for FK Haugesund
Kategori:Fotballspillere for IFK Mariehamn
Kategori:Fotballspillere for Åtvidabergs FF
Kategori:Fotballspillere for Fremad Amager
Kategori:Fødsler i 1982